تورکیه جمهوریتی جمهورباشلیغی رجب طیب اردوغان اوزبیکستان جمهور باشلیغی شوکت میرضیایف بیلن تیلفون آرقه لی سوزلشدی.
تورکیه جمهوریتی جمهور رئیسلیک علاقه باشقرووی تامانیدن بیریلگن بیاناتده خوددی شو سوزلشووده تورکیه – اوزبیکستان مناسبتلری نینگ تیلگه آلینگن لیگی بیلدیریلدی.
جمهور باشلیغی ایردوغان نینگ بو سوزلشووده توگ TOGG موترینی تسلیم آلگن اوزبیکستان جمهور باشلیغی شوکت میرضیایف نی تبریکله گن لیگی معلوم قیلیندی.
تورک عالمی بولیب بیرلیک برابرلیک ایچیده تاباره یوتوقلی نقطه لرگه ییتیب باره جکلرینی تاکییدله گن ایردوغان تورکیه – اوزبیکستان اورته سیده گی کوچلی همکارلیک نینگ بو توشونچه نینگ اساسی ستونلرینی تشکیل ایتگن لیگینی ایتگن لیگی افاده ایتیلدی.
اوزبیکستان جمهور باشلیغی شوکت میرضیایف توگ TOGG موترنی سوغا ایتیب بیرگن تورکیه جمهور باشلیغی ایردوغان گه منتدارچیلیک بیلدیرگن لیگی قید ایتیلدی.
میرضیایف، جمهور باشلیغی رجب طیب ایردوغان رهبریتیده تورکیه نینگ هربیر ساحه ده قاله ویرسه صنایع ساحه سیده ایریشگن یوتوق نینگ جوده هم قدرلی ایکن لیگینی معلوم قیلیب توگ نینگ تورکیه بیلن تورک عالمی نینگ یوتوغی ایکن لیگینی تیلگه آلگن لیگی بیلدیریلدی.
حادثه پایتخت تاشکینت ده یوزبیرگن
